A csatorna a Rai átalakulásakor, 2010-ben indult, amit eleinte a Rai Storia történelmi tematikájú csatorna kiegészítéseként szántak, azonban mikor 2010. áprilisában kinevezték a leendő csatorna igazgatóját, akkor a kulturális tematika mellett döntöttek. Az Északi Liga párt kérte a csatorna vezetését, hogy a csatorna műsorai a Milánóban levő gyártóbázison készüljenek el és hogy az Expo 2015-nek legyen a hivatalos csatornája. A Rai akkori elnöke Paolo Garimberti kijelentette hogy az Expo 2015-nek szeretnének hivatalos csatornája lenni, de nem kívánnak az észak-olasz tartományok televíziója lenni.